Corona Case: देश में कोरोना के 1,335 नए मामले, 24 घंटे में 52 मरीजों की मौत
भारत में एक दिन में कोरोना वायरस के 1,335 नए मामले आने से संक्रमण के कुल मामलों की संख्या बढ़कर 4,30,25,775 हो गई, जबकि उपचाराधीन मरीजों की संख्या कम होकर 13,672 रह गई।
नई दिल्ली। भारत में एक दिन में कोरोना वायरस के 1,335 नए मामले आने से संक्रमण के कुल मामलों की संख्या बढ़कर 4,30,25,775 हो गई, जबकि उपचाराधीन मरीजों की संख्या कम होकर 13,672 रह गई। केंद्रीय स्वास्थ्य मंत्रालय के शुक्रवार को सुबह आठ बजे तक अद्यतन आंकड़ों के अनुसार, 52 मरीजों की मौत होने से मृतकों की संख्या बढ़कर 5,21,181 हो गयी है। उपचाराधीन मरीजों की संख्या संक्रमण के कुल मामलों का 0.03 फीसदी है, जबकि कोविड-19 से स्वस्थ होने वाले मरीजों की राष्ट्रीय दर 98.76 प्रतिशत है। आंकड़ों के मुताबिक, पिछले 24 घंटे में कोरोना वायरस के उपचाराधीन मरीजों की संख्या में 635 मामलों की कमी दर्ज की गयी है। दैनिक संक्रमण दर 0.22 प्रतिशत और साप्ताहिक संक्रमण दर 0.23 प्रतिशत दर्ज की गयी। इस बीमारी से उबरने वाले लोगों की संख्या बढ़कर 4,24,90,922 हो गयी है, जबकि मृत्यु दर 1.21 प्रतिशत दर्ज की गयी। देशव्यापी कोविड-19 रोधी टीकाकरण अभियान के तहत अभी तक टीके की 184.31 करोड़ खुराकें दी गयी है।उल्लेखनीय है कि देश में 19 दिसंबर 2020 को कोविड-19 के मामले एक करोड़ के पार हो गए थे। पिछले साल चार मई को संक्रमितों की संख्या दो करोड़ और 23 जून 2021 को तीन करोड़ के पार पहुंच गई थी। इस साल 26 जनवरी को मामले चार करोड़ के पार पहुंच गए थे।